उल्लेखनीय है कि पॉक्सो कानून के तहत कुल 56 विशेष न्यायालय (पॉक्सो कोर्ट) अधिसूचित किए जा चुके हैं। पूर्व में 10 जुलाई 2017 को पहला पॉक्सो कोर्ट जयपुर में स्थापित किया गया था। विधि व विधिक कार्य विभाग द्वारा छह अगस्त 2018 को अधिसूचना जारी कर 55 नए पॉक्सो कोर्ट स्थापित किए गए हैं। पुलिस प्रमुख की ओर से यह जानकारी ऐसे समय में दी गई है जबकि प्रदेश में महिलाओं व बच्चियों की सुरक्षा बड़ा राजनीतिक मुद्दा बना हुआ है।